
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 2T/50/2025 8825010293 31. 10. 2025 Mgr. Marcela Holubová ECLI:SK:OSVT:2025:8825010293.1
TRESTNÝ ROZKAZ V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Marcelou Holubovou dňa 31. októbra 2025 vo Vranove nad Topľou podľa § 353 Trestného poriadku v spojení s § 241 ods. 1 písm. j) Trestného poriadku, takto rozhodol: r o z h o d o l: Obvineného: E. G., nar. XX.XX.XXXX v Humennom, trvale bytom Ď.K.Ď.Z.Š. X0, okr. Vranov nad Topľou, SZČO,
uznáva za vinného, ž e obvinený dňa 04.10.2024 v čase okolo 02.30 hod. došiel na svojom osobnom motorovom vozidle zn. Citroën C5, ev.č. R.-XXXCG do obce Ďurďoš, ktoré odstavil pri obecnom cintoríne, následne sa pešo presunul pred rodinný dom č. XX v obci Ďurďoš, kde v čase okolo 03.00 hod. doposiaľ nezisteným spôsobom a predmetom podpálil osobné motorové vozidlo zn. Jeep Compass, ev.č. I.-XXXAU, čiernej farby odstavené na dvore neoploteného pozemku rodinného domu č. 76 v obci Ďurďoš, z ktorého ostalo iba torzo vozidla, pričom pri požiari došlo aj k poškodeniu okien, fasády a rímsy rodinného domu, čím takýmto konaním pre držiteľku vozidla C. G.Ú. spôsobil škodu vo výške 26 526 Eur a pre majiteľa rodinného domu E. U.Á.P. škodu vo výške 3 210 Eur, teda zničil, poškodil cudziu vec a spôsobil tak na cudzom majetku väčšiu škodu,
čím spáchal prečin poškodzovania cudzej veci podľa § 245 ods. 1, ods. 2 písm. a) Trestného zákona.
Za to mu ukladá: Podľa § 245 ods. 2 Trestného zákona s použitím § 38 ods. 2 Trestného zákona pri prevahe poľahčujúcich okolností uvedených v § 36 písm. j), písm. l) Trestného zákona a bez zistenia priťažujúcich okolností podľa § 37 Trestného zákona, § 56 ods. 1, ods. 2 Trestného zákona peňažný trest vo výmere 1200 (tisícdvesto) Eur. Podľa § 56 ods. 4 Trestného zákona určuje, že peňažný trest zaplatí v šiestich mesačných splátkach po 200 (dvesto) Eur splatných do 25. dňa v mesiaci s tým, že prvá splátka sa stane splatnou mesiac nasledujúci po právoplatnosti trestného rozkazu. Podľa § 57 ods. 3 Trestného zákona pre prípad, že by výkon peňažného trestu mohol byť úmyselne zmarený, obvinenému ustanovuje náhradný trest odňatia slobody vo výmere 6 (šesť) mesiacov.
Podľa § 288 ods. 1 Trestného poriadku odkazuje poškodenú P. H., I..J.. R. O. G. J. J. Š. X, T., O.: XX XXX XXX s nárokom na náhradu škody na civilný proces. Podľa § 288 ods. 1 Trestného poriadku odkazuje poškodenú G. H., H. H. W. O. Č. Š. J. J. A. B. X/A, T., O.: XX XXX XXX, organizačná zložka podniku zahraničnej osoby, prostredníctvom ktorej v Slovenskej republike podniká G. Č. H. I..J.. J. J. J. XX/XX, XXX XX H., Č. S., O.: XXX XX XXX s nárokom na náhradu škody na civilný proces. Poučenie: P o u č e n i e : Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Vranov nad Topľou, a to do 8 (ôsmich) dní odo dňa jeho doručenia. Osobám, ktoré môžu podať odvolanie v prospech obvineného, okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr (§ 355 ods. 1 Trestného poriadku). Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom (§ 355 ods. 2 Trestného poriadku). Ak proti trestnému rozkazu podala oprávnená osoba v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Inak sa trestný rozkaz stane právoplatným a vykonateľným (§ 355 ods. 3 Trestného poriadku). Ak bol obvinený stíhaný pre prečin uvedený v § 211, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v ods. 1. Späťvzatím súhlasu sa trestný rozkaz ruší a samosudca trestné stíhanie zastaví (§ 355 ods. 6 Trestného poriadku). Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v ods. 1. Späťvzatím obžaloby sa trestný rozkaz ruší a vec sa vracia do prípravného konania. Trestný rozkaz sa ruší a vec sa vracia o prípravného konania aj vydaním uznesenia, ktorým nadriadený súd na základe sťažnosti podľa § 241 ods. 4 zrušil uznesenie samosudcu o prijatí obžaloby podľa § 241 ods. 1 písm. j) (§ 355 ods. 7 Trestného poriadku). Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom (§ 355 ods. 8 Trestného poriadku). Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší (§ 355 ods. 10 Trestného poriadku).
Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia (§ 356 Trestného poriadku).

